Николай Василев отвори кутията на Пандора за намаленото от Борисов ДДС | Бизнес.dir.bg
11:18 | 28.05.20
С нищо няма да помогне по-ниската ставка ДДС. Ще има и хора, които ще злоупотребят, обясни бившият министър на икономиката
10:11 | 13 май 2020 | Редактор: Антония Чорева 25 3837 Снимка: Булфото
С намаляването на ДДС, но само за някои сектори, управляващите ще отворят кутията на Пандора. Това каза бившият икономически министър Николай Василев пред bTV, който носеше в студиото кутията.
"Когато в едно общество има различни ставки - наблюдавал съм го при митниците, масово се злоупотребява и държавата не може да му хване края. Хаос, каша масивни злоупотреби. Ползата клони към нула", каза още бившият министър на икономиката.
Той определи факта, че мярката не е консултирана с финансовия министър, като "сметка без кръчмар". "Премиерът е подведен, че това е антикризисна мярка за цял бранш. Това е антимярка с много вредни последствия за държавата", коментира Василев.
Вчера премиерът Бойко Борисов обеща след среща с ресторантьорите въпреки несъгласието на финансовия министър Владислав Горанов, намаляване на ставката за ДДС за заведенията с 9%.